Kaitseminister rõhutas ka, et eestlaste II maailmasõjas osalemise seostamine ühe või teise totalitaarse ideoloogiaga on vale ning et Eesti on nii natsismi kui ka kommunismi ühemõtteliselt hukka mõistnud. "Toonane  olukord sundis valima halva või veel halvema vahel. Eesti vabariik on natsliku ja kommunistliku režiimi, ideoloogia ning kuriteod üheselt hukka mõistnud - kuritegelikel maailmakäsitlusel ei ole kohta tänapäeva maailmas. Meie jaoks lõppes II maailmasõda ning saabus vabadus lõplikult alles 1994. aastal, mil siit lahkus viimane võõrriigi sõdur," sõnas Aaviksoo.